На основу члана 46. Закона о локалној самоуправи („Службени гласник РС“, број 129/2007, 83/2014 - други закон, 101/2016 - други закон и 47/2018), члана 56. Статута Града Ниша („Службени лист Града Ниша“, број 88/2008, 143/2016 и 18/2019) и члана 117. Пословника Скупштине Града Ниша („Службени лист Града Ниша“, број 6/2017),

Градско веће Града Ниша, на седници одржаној 16.12.2020. године, разматрајући Амандман **27** број **912** од 14.12.2020. године, који је поднео одборник Миодраг Станковић,

**п р е д л а ж е**

Скупштини Града Ниша да **одбије** Амандман **27** број **912** од 14.12.2020. године. године, који је поднео одборник Миодраг Станковић, на члан 9. Предлога одлуке о буџету Града Ниша за 2021. годину.

**О б р а з л о ж е њ е**

Одборник Миодраг Станковић поднео је Амандман **27**  број **912** од 14.12.2020. године, на члан 9. Предлога одлуке о буџету Града Ниша за 2021. годину.

Чланом 117. Пословника Скупштине Града Ниша, прописано је да је предлагач дужан да пре седнице Скупштине размотри амандмане и предложи Скупштини прихватање или одбијање сваког амандмана посебно.

Амандманом се тражи да се у члану 8. назив капиталног пројекта - Изградња Аква парка брише и преименује у Лифт за особе са иналидитетом у згради Градске управе, у улици Николе Пашића бр. 24.

Планирани износ средстава за изградњу Аква Парка,као и списак капиталних пројеката од значаја за Град Ниш доставио је надлежни директни корисник имајући у виду приоритете и динамику изградње.

На основу наведеног, Градско веће Града Ниша предлаже Скупштини Града да одбије овај амандман.

Број: 1086-8/27/2020-03

У Нишу, 16.12.2020. године

**ГРАДСКО ВЕЋЕ ГРАДА НИША**

**ПРЕДСЕДНИЦА**

**Драгана Сотировски**